Un bărbat, de 52 de ani, cu domiciliul în municipiul Târgu Jiu, bănuit de săvârșirea infracțiunii de furt, a fost reținut de polițiștii gorjeni.
Acesta, în zilele de 26 și 27 martie, ar fi sustras, din incinta unui magazin de materiale de construcții, din localitate, mai multe obiecte electronice și folosite în construcții, trecând de casele de marcat fără a le achita.
Cercetările continuă în vederea luării tuturor măsurilor legale și recuperării prejudiciului.